Soektog na Thaise matrose duur voortDie HTMS Sukhothai het Sondagaand laat omgeslaan terwyl dit die Golf van Thailand gepatrolleer het. (Foto: Twitter) Die Thaise vloot soek tans na 31 vermiste matrose nadat een van sy oorlogskepe Sondagaand tydens ŉ storm omgeslaan het. Minstens 75 mense is reeds uit die see gered. Die HTMS Sukhothai het Sondagaand laat omgeslaan terwyl dit die Golf van Thailand gepatrolleer het. Die voorval het sowat 37 km van die land se suidoostelike kus plaasgevind. Sommige seevaarders het oorleef deur in die donkerte in ŉ reddingsboot te spring. Thai warship capsizes in rough waters | Video WATCH: Thailand’s HTMS Sukhothai warship tilts to one side as help arrives at the scene. Dozens were hauled from choppy waters and the navy is searching for 31 missing marines. (Video: Reuters via Royal Thai Navy) Read more: https://cna.asia/3WbRtLi Posted by CNA on Monday, December 19, 2022 Teen Maandagmiddag was 31 seevaarders steeds vermis. Die soek-en-reddingsoperasie word met behulp van twee Seahawk-helikopters, twee fregatte en nog ŉ skip gedoen. Die Thaise lugmag is ook by die soektog betrek. Eerste minister Prayut Chan-o-Cha sê die oorsaak van die voorval word tans ondersoek. “Ek volg die nuus noukeurig, sowat vyf mense is ernstig beseer.” Volgens die vloot strek die soektog na matrose oor ŉ gebied van sowat 24 km by 32 km, met die hooffokus op die see sowat 28 km van die vaartuig se laaste posisie. Tweets by prroyalthainavy “Die soektog sal ook die gebiede dek waar die laaste bemanningslede gevind is,” het ŉ woordvoerder van die vloot gesê. Volgens die vloot het die vaartuig glo in die moeilikheid beland nadat sy elektroniese stelsel beskadig is. “Die skip se bedryfstelsels het opgehou werk, wat veroorsaak het dat beheer oor die skip verloor is.” Een beeld wat deur die vloot gedeel is, wys hoe die vaartuig omgeslaan het, terwyl ŉ video ŉ reddingsboot langs die skip in onstuimige waters gewys het. กองทัพเรือ ชี้แจงกรณี #เรือหลวงสุโขทัย กองทัพเรือ ร่วมกับ เรือบริเวณใกล้เคียง ทำการค้นหากำลังพลของ เรือหลวงสุโขทัย ตลอดคืน ณ ปัจจุบันสามารถช่วยเหลือกำลังพลได้ 78 นาย จาก 106 นาย เหลืออยู่ในน้ำ 28 นาย ในจำนวนนี้ สาหัส 3 นาย pic.twitter.com/3WgQJWFk8s — กองทัพเรือ ROYAL THAI NAVY (@prroyalthainavy) December 18, 2022 Ander beelde wat op die vloot se Twitter-rekening gedeel is, wys mans wat in komberse toegedraai is ná hul redding. Sommige van dié wat gered is, is per helikopter na ŉ hospitaal in Sattahip geneem, terwyl onbeseerde bemanningslede na ŉ vlootbasis geneem sou word. Plaaslike media berig dat een van die bemanningslede gesê het hy moes drie uur lank sy kop bo water hou voordat hy gered is. Sy naam is nie bekend nie. Die HTMS Sukhothai het Sondagaand laat omgeslaan terwyl dit die Golf van Thailand gepatrolleer het. (Foto: Twitter) “Die golwe was redelik hoog – sowat drie meter – toe die skip gesink het,” het hy gesê. “Ek het die reddingsbaadjie aangetrek en gespring. Ek het drie uur lank geswem.” Hy het ook verduidelik dat een van die reddingsvaartuie weens die hoë branders nie naby genoeg aan hom kon kom om hom vroeër te red nie. Verskeie gebiede in die suide van Thailand is die afgelope dae deur storms en oorstromings getref. Die Thaise meteorologiese kantoor het Maandag gesê dat sterk wind stormagtige toestande in die Golf van Thailand veroorsaak. Seevaarders is gewaarsku om ekstra waaksaam te wees, terwyl kleiner vaartuie aangemoedig is om aan wal te bly. Die HTMS Sukhothai is in 1987 in gebruik geneem en in die VSA gebou deur die nou ontbinde Tacoma Boatbuilding Company. ŉ Groot skeepsongeluk het Thailand ook in 2018 getref toe ŉ skip met hoofsaaklik Chinese toeriste langs die Phuket-eiland aan Thailand se weskus omgeslaan het. Meer as 40 mense is in dié ongeluk dood, in wat as een van die ergste bootrampe in die land se onlangse geskiedenis beskryf word.